24. CO2-emissioner fra personbiler og lette erhvervskøretøjer (afstemning) 
Betænkning af Chris Davies
Før afstemningen
Martin Schulz
- (DE) Hr. formand! Jeg har en anmodning. Jeg anmoder om, at afstemningsrækkefølgen for ændringsforslagene ændres i henhold til forretningsordenens artikel 155, stk. 2. Det fremgår klart af afstemningslisten, at ændringsforslag 51 er mere vidtrækkende end ændringsforslag 42 og 52, og jeg anmoder derfor om, at vi stemmer om ændringsforslag 51 først og derefter om ændringsforslag 42 og 52.
Formanden
Mødetjenesten er ikke enig, men jeg beder hr. Davies afklare spørgsmålet.
Chris Davies  
ordfører. - (EN) Hr. formand! Jeg vil blot helt enkelt sige, at jeg er enig i den afstemningsliste, Parlamentet har fået forelagt.
Formanden
I så fald er der tradition for, at vi følger ordførerens råd.
